MOŽNO SPRÍSTUPNIŤ
Predkladacia  správa


Podľa § 15 ods. 2 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov predsedu Protimonopolného úradu Slovenskej republiky na návrh vlády Slovenskej republiky vymenuje a odvolá prezident Slovenskej republiky. Funkčné obdobie predsedu úradu je päť rokov. Za predsedu úradu môže byť vymenovaný občan Slovenskej republiky, ktorý je voliteľný do Národnej rady Slovenskej republiky.  

Dňa 9.11.2016 uplynie funkčné obdobie súčasnému predsedovi Protimonopolného úradu Slovenskej republiky Tiborovi Menyhartovi. Podľa §15 ods. 4 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady           č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov môže byť tá istá osoba vymenovaná do funkcie predsedu najviac na dve po sebe nasledujúce funkčné obdobia. 

Vzhľadom k uvedenému sa predkladá návrh na vymenovanie Tibora Menyharta do funkcie predsedu Protimonopolného úradu Slovenskej republiky a zároveň sa poveruje predseda vlády Slovenskej republiky predložiť prezidentovi Slovenskej republiky návrh na vymenovanie Tibora Menyharta do funkcie predsedu Protimonopolného úradu Slovenskej republiky.


 Materiál vzhľadom na svoj charakter nebol predmetom medzirezortného pripomienkového konania a nemá finančný, ekonomický vplyv a ani vplyv na zamestnanosť.

V zmysle § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií )  sú vybrané časti materiálu, v záujme ochrany osobných údajov,  označené slovom „NESPRÍSTUPŇOVAŤ“.  

